Številka: 900-29/2013-4

Datum: 19. 2. 2013

**Z A P I S N I K**

14. redne seje Sveta Četrtne skupnosti Rožnik MOL, ki je bila v četrtek, 14. 2. 2013 ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Tomaž Čučnik, Dušan Fatur, Borut Knez, Rastko Korošec, Daniel Kušer, Saša Novak, Vesna Škerl, Živa Vidmar in Jožica Vrhunc.

ODSOTNI ČLANI SVETA: Gregor Ciglar, Anton Gunde, Selma Halilović, Ana Iskra in Tomaž Šemrov – opr. odsoten.

OSTALI NAVZOČI: Mojca Mak in Ladka Debevc, javni uslužbenki SLS, MU, MOL.

Na začetku seje je predsedujoča ugotovila, da je od 15 članov sveta prisotnih 9 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. **Pregled in potrditev zapisnika 13. redne seje Sveta Četrtne skupnosti Rožnik, MOL**
2. **Pregled in potrditev izvedbenega načrta izvajanja programov in projektov Četrtne skupnosti Rožnik vezanih na izvrševanje finančnega načrta za leto 2013**
3. **Pregled in potrditev zaključnega računa ČS Rožnik MOL za leto 2012 in Poročila o realizaciji finančnega načrta ČS Rožnik za leto 2012**
4. **Pobude krajanov – do seje sveta prispele na ČS Rožnik**
5. **Pripombe in pobude članov sveta Četrtne skupnosti Rožnik**
6. **Razno.**

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 13. REDNE SEJE SVETA ČETRTNE SKUPNOSTI ROŽNIK, MOL**

Predlog zapisnika 13. redne seje so člani sveta prejeli skupaj s sklicem na sejo.

Ker pripomb na zapisnik ni bilo, je predsedujoča dala na glasovanje naslednji;

**Predlog SKLEPA št. 1/14:**

**Svet Četrtne skupnosti Rožnik, Mestne občine Ljubljana, potrjuje zapisnik 13. redne seje Sveta Četrtne skupnosti Rožnik, MOL.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep 1/14 je bil sprejet.**

**AD 2**

**PREGLED IN POTRDITEV IZVEDBENEGA NAČRTA IZVAJANJA PROGRAMOV IN PROJEKTOV ČETRTNE SKUPNOSTI ROŽNIK VEZANIH NA IZVRŠEVANJE FINANČNEGA NAČRTA ZA LETO 2013**

Člani sveta so predlog izvedbenega načrta izvajanja programov in projektov Četrtne skupnosti Rožnik vezanih na izvrševanje finančnega načrta za leto 2013 prejeli skupaj z vabilom na sejo.

V razpravi so sodelovali Daniel Kušer, Saša Novak, Vesna Škerl in Borut Knez. Predsedujoča, Živa Vidmar, je na postavljena vprašanja podala vsebinske obrazložitve.

Po končani razpravi je predsedujoča dala na glasovanje naslednji:

**Predlog SKLEPA št. 2/14:**

**Svet Četrtne skupnosti Rožnik, MOL, sprejema izvedbeni načrt izvajanja programov in projektov Četrtne skupnosti Rožnik vezanih na izvrševanje finančnega načrta za leto 2013.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep 2/14 je bil sprejet.**

**AD 3**

**POTRDITEV ZAKLJUČNEGA RAČUNA ČS ROŽNIK MOL ZA LETO 2012**

Skupaj z vabilom na sejo so člani sveta prejeli tudi:

* Poročilo o doseženih ciljih in rezultatih na nivoju področja proračunske porabe, glavnih programov in podprogramov
* Poslovno poročilo neposrednega uporabnika, ki vključuje poročilo o doseženih ciljih in rezultatih
* Poročilo o realizaciji finančnega načrta.

Gradivo je bilo pripravljeno skladno z Zakonom o javnih financah in Navodilom za pripravo zaključnega računa državnega in občinskega proračuna ter metodologije za pripravo poročila o doseženih ciljih in rezultatih neposrednih in posrednih proračunskih uporabnikov.

Predsedujoča je člane sveta obvestila, da bo zaključni račun morebiti še potrebno uskladiti z naknadnimi navodili Oddelka za finance in računovodstvo. Vsebina zaključnega računa se ne bo spreminjala.

V razpravi so člani sveta povedali, da v zaključnem računu pogrešajo konkretne številke realizacije programov in podprogramov.

Po končani razpravi je dala na glasovanje naslednji:

**Predlog SKLEPA št. 3/14:**

**Svet Četrtne skupnosti Rožnik potrjuje zaključni račun Četrtne skupnosti Rožnik, MOL za leto 2012.**

**Podpredsednico sveta ČS Rožnik se pooblašča za morebitne redakcijske popravke oziroma uskladitve poročila z navodilom Oddelka za finance in računovodstvo.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep 3/14 je bil sprejet.**

**AD 4.**

**POBUDE KRAJANOV ČETRTNE SKUPNOSTI ROŽNIK**

Gradivo so člani sveta prejeli skupaj z vabilom.

Predsedujoča je povedala, da sta na Četrtno skupnost Rožnik prišli dve pobudi:

1. **Pobuda KO Rdečega Križa Vrhovci (dopis RK Vrhovci št. 356-3/2013-1 z dne 09.01.2013):**

Predsedujoča je članom sveta povzela pobudo KO Rdečega križa, ki v imenu starejših krajanov Vrhovci predlagajo namestitev klopi za počitek na lokacijah:

* + - * ob poti ob ograji na vzhodni strani igrišča v trikotniku med C. na Vrhovce in C. na Bokalce za telefonsko govorilnico, oziroma nekoliko višje
      * dve klopci eno v bližini prejšnje lokacije spomenika in drugo pod gradom Bokalci.

Ker je Četrtna skupnost Rožnik za leti 2013 in 2014 plana Malih komunalnih del že sprejela, je predsedujoča omenila, da bi namestitev klopi lahko vključili v plan Malih komunalnih del za leto 2015.

Predsedujoča je odprla razpravo, v kateri so člani sveta govorili o dodatnih lokacijah za postavitev klopi.

Po razpravi je predsedujoča dala na glasovanje naslednji:

**Predlog SKLEPA št. 4/14:**

**Svet Četrtne skupnosti Rožnik podpira prizadevanja Krajevnega odbora Rdečega Križa Vrhovci, da se namesti klopi za počitek. Pobudo KO RK Vrhovci odstopa v reševanje na OGDP MU MOL s predlogom, da se na naslednjih lokacijah, ki so v lasti MOL, namestijo klopi:**

* **ob poti ob ograji na vzhodni strani igrišča v trikotniku med Cesto na Vrhovce in Cesto na Bokalce (k.o. Šujica, parceli 323/23 in 323/19);**
* **na koncu igrišča OŠ Vrhovci, ob križišču Ceste na Vrhovce in ceste Pod jezom - ob mestu prejšnje lokacije spomenika (k.o. Šujica, parcela 2166/6);**
* **ob križišču Ceste na Vrhovce in Cesto na Bokalce pod gradom Bokalce, k.o. Šujica, parcela št. 2166/13.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 4/14 je bil sprejet.**

1. **Pobuda občana v zvezi s pluženjem Gabrščkove ulice – ČS Rožnik je v vednost prejela dopis »Pluženje mestnih ulic« z dne 28. 1. 2013**

Predsedujoča je prisotne seznanila s pobudo občana. V razpravi je Dušan Fatur predlagal, da bi bilo potrebno novim prometnim režimom prilagoditi tudi zimsko službo. Udeleženci razprave so bili tudi mnenja, da bi plan zimske službe moral vključevati tudi čiščenje Poti in čiščenje rekreacijskih površin.

Po razpravi je predsedujoča dala na glasovanje:

**Predlog SKLEPA št. 5/14:**

**Svet Četrtne skupnosti Rožnik podpira pobudo občana za pluženje Gabrščkove ulice z dne,   
28. 1. 2013, ki jo je prejel v vednost, in skladno s sklepom št. 10/12 z 12. redne se je z dne 26. 9. 2012 ponovno zahteva, da se v plan zimske službe vključijo vse ulice in ceste, ki so v lastništvu Mestne občine Ljubljana, ne glede na to ali so kategorizirane ali ne. Občani vztrajajo na tem, da niso dolžni čistiti in vzdrževati zemljišč, ki niso v njihovi lasti, saj plačujejo komunalni prispevek.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 5/14 je bil sprejet.**

**AD 5.**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MOL**

Živa Vidmar je poročala o nastali situaciji po uvedbi parkomatov v delu Rožne doline od železnice, Cesta 27. aprila, Rožna dolina Cesta V oz. cesta III.

1. Postavitev parkomatov, z njo povezana postavitev prometnih znakov in poslikava cestišč je povzročila, da so se z njo uzakonila in potrdila nedovoljena stanja, ki niso bila odpravljena; npr. preširoki izvozi iz hiš, klančine za smetarske kontejnerje, privatizacija parkirišč. Nihče ni preveril, če je bil v gradbenem dovoljenju že vrisan uvoz v parcelo, pa je bil narejen še drugi uvoz, če je bila zanj izdana uradna odločba. – Ker je postavitev parkomatov bila izvršena praktično čez noč, je bila narejena površno in nepravilno: marsikje se talna oznaka ne ujema s prometno, zlasti v kombinaciji z rumeno barvo (uvozi v hiše). Nedopustno je, da so ulice označene kot parkirišča s parkomati, na tleh pa ni parkirnih boksov. – Vzpostavljen je nepravilni potek vožnje v križišču iz enosmerne (Ceste v Rožno dolino) v zavoju v drugo enosmerno ulico (RD Cesta I), ki mora ostati na levi, vendar so takoj za ovinkom na levi strani parkirna mesta, čeprav jih tam sploh ne bi smelo biti. – Talna oznaka je bila zarisana samo z belo barvo, rumena barva je ostala stara. – Na vsem območju ni niti enega parkirišča za invalide, čeprav je to predlagala ČS Rožnik že leta 2010.

2. Nov prometni režim mora nositi vse posledice, ki jih prinaša, mdr. pluženje snega. Letošnji sneg je pokazal, kako je vpeljava parkomatov stihijska in nepremišljena. Na primer: Cesta v Rožno dolino ni imela spluženih parkirnih boksov, ni imela spluženega mestnega pločnika, kjer stojijo parkomati, dohod do parkomatov ni bil očiščen. – Na Rutarjevi ulici je parkomat za zelenico, dohod do njega ni očiščen. – Pločniki s parkomati niso bili očiščeni, sneg ni bil odstranjen. – Že jeseni so bile vidne tudi druge posledice novega prometnega režima: nevzdrževana cestišča, pločniki. Mestni pločnik pod drevoredom na Cesti v Rožno dolino, ki ni asfaltiran, ni bil vzdrževan od leta 1991, zato je blaten ali zatravljen. Pri marsikaterem parkomatu ob dežju stojiš v luži.

3. Kot smo že opozorili, ponavljamo ponovno in zahtevamo, da je Svetčeva ulica od Ceste 27. aprila 1 do Bajtove ulice dvosmerna!

4. MOL ni odgovoril niti na eno vprašanje. Njegova edina skrb je bila pregnati študente in pobirati denar od letnih dovolilnic, pri izdaji dovolilnic pa diskriminirati prebivalce.

V ČS smo zahtevali, da nam MOL pokaže prometno študijo, ki utemeljuje novo prometno ureditev. Pričakovali smo, da bo MOL urejal promet v soglasju s predstavniki prebivalcev.

V Četrtni skupnosti Rožnik smo razmišljali v tej smeri, da bi na področju Rožne doline bilo pošteno vpeljati brezplačne dovolilnice tam, kjer narava in položaj stanovalcem onemogočata parkiranje na svojem zemljišču. Četrtna skupnost Rožnik bi se obvezala, da bo poskusila pridobiti podatke, katere bi bile tiste hiše, pri katerih bi bile izdane brezplačne dovolilnice.

**AD 6**

**RAZNO**

Pri tej točki dnevnega reda ni bilo razprave. Predsedujoča je ob 19. uri zaključila sejo.

Zapisala:

Mojca Mak

Živa Vidmar,

podpredsednica sveta

Četrtna skupnost Rožnik

Mestna občina Ljubljana